b'\n_START_ARTICLE_\nSlovenski svetec in u\xc4\x8ditelj\n_START_PARAGRAPH_\nSlovenski svetec in u\xc4\x8ditelj je roman Josipa Jur\xc4\x8di\xc4\x8da. Delo je iz\xc5\xa1lo v Ljubljanskem Zvonu leta 1886. Roman je nedokon\xc4\x8dan in predstavlja le prvega od treh na\xc4\x8drtovanih delov. Jur\xc4\x8di\xc4\x8d romana ni zaklju\xc4\x8dil zaradi prezgodnje smrti.\n_START_SECTION_\nVsebina\n_START_PARAGRAPH_\nDelo se pri\xc4\x8dne z opisom jutra 871, ko je od Verda proti Ljubljani plulo precej \xc4\x8dolni\xc4\x8dev. Ob enem izmed njih je stal tudi Strahomer in \xc4\x8dakal na Grimislavo. Deklica je jezna, ker je sprva ni hotel s seboj vzeti. Strahomer ji pojasni, da gredo svetega mo\xc5\xbea Metoda poslu\xc5\xa1at, ona pa le \xc5\xa1ale o tem zbija. Deklica pravi, da bo te vere, \xc4\x8de mu bo ugodila, saj bi bila rada njegova \xc5\xbeena._NEWLINE_Sledi opis zgodovine Slovenov. Knez Pribina se je podjarmil Frankom in se dal krstiti. Bil je nepriljubljen, Mojmir ga je pregnal. \xc5\xa0el je k Ratimiru, ki je nato izgubil vojno z Nemci za samostojnost, Pribina pa je za svojo pokornost dobil precej slovenskih de\xc5\xbeel. Tu so za\xc4\x8deli Nemci kr\xc5\xa1\xc4\x8dansko vero \xc5\xa1iriti, \xc4\x8dedalje ve\xc4\x8d pravic so Pribini dajali, njegov sin Kocelj je bil \xc5\xbee mogo\xc4\x8den vojvoda. Mojmira, ki vlada severno, Nemci napadejo, namesto njega dajo na prestol ne\xc4\x8daka Rastislava. A ta deluje za Slovene, Pribino da umoriti, na prestol pride Pribinov sin Kocelj, prav tako zaveden Sloven._NEWLINE_Kmalu Rastislav ugotovi, da se morajo kulturno lo\xc4\x8diti od Nemcev, v dogovoru z Kocljem in Svetopolko v Nitri je poslal po u\xc4\x8ditelje nove vere v Konstantinopel. Po\xc5\xa1ljejo Metoda in Cirila. Bila sta uspe\xc5\xa1na. Ta uspe\xc5\xa1nost je \xc5\xa1la v nos Nemcem, ki so prek vere \xc5\xbeeleli raz\xc5\xa1iriti svojo oblast. Najprej se prito\xc5\xbeijo v Rimu, da sta u\xc4\x8ditelja brezverca. A pape\xc5\xbea sta u\xc4\x8ditelja uspela prepri\xc4\x8dati, blagoslovil ju je za \xc5\xa1kofa, dovolil ma\xc5\xa1o v sloven\xc5\xa1\xc4\x8dini. Ciril v Rimu umre._NEWLINE_Medtem so Nemci spletkarili naprej \xe2\x80\x93 Svetopolka so nahujskali proti Rastislavu, zato gre Metod oznanjevat h Koclju. S tem je izrinil nem\xc5\xa1ke duhovnike, predvsem Rihbalda. Ta je bil glavni pobudnik sinode na Bavarskem, kjer naj bi ugotovili Metodovo\xc2\xa0\xc2\xbbpravovernost\xc2\xab. Ko so Nemci s prevaro ujeli Rastislava, ki ga je izdal Svetopolk, se je Kocelj ustra\xc5\xa1il in Metodu dovolili iti. U\xc4\x8ditelj je zaupal v svoje znanje in pooblastila, podeljene od pape\xc5\xbea ter upal, da bo lahko Rastislavu pomagal. Na poti na ta shod se je Metod v Ljubljani ustavil._NEWLINE_Sledi opis Ljubljane v tedanjem \xc4\x8dasu. Tu je frankovsko naselje, ljubljansko gradi\xc5\xa1\xc4\x8de, kjer je vladal pokristjanjen slovenski knez Vitoglav. Metod je tu pridigal pod milim nebom, saj je bila cerkev frankovska, pa tudi mno\xc5\xbeica prevelika. Metod je bil visok, lep mo\xc5\xbe, njegov govor je ljudi povsem prevzel. Govoril je o ljubezni do boga in bli\xc5\xbenjega. Ko je kon\xc4\x8dal, mu je padel Strahomer pred noge, in ga prosil, \xc4\x8de se mu lahko pridru\xc5\xbei. Metod mu ugodi. Medtem je Grimislava od drugih izvedela, da je \xc5\xa1el s svetim mo\xc5\xbeem. V \xc5\xa1ali ji svetujejo, naj te\xc4\x8de za njimi, deklica jih zares uboga. A ugrabijo jo Kocljevi voj\xc5\xa1\xc4\x8daki._NEWLINE_Medtem Metod prispe v Solnograd, kjer bo potekala sinoda. Sledil je shod v stolni cerkvi, kjer so jih \xc4\x8dakali duhovniki in plemi\xc4\x8di. Zato\xc5\xbebo razlo\xc5\xbei Rihbald, biv\xc5\xa1i namestnik med Sloveni pred Metodovim prihodom. Ta je zaradi nestrinjanja z Metodom od\xc5\xa1el nazaj v Solnograd in tu hujskal ljudi proti njemu. Obto\xc5\xbenica se je pri\xc4\x8dela z opisom zgodovine, ko je sv. Rupert, ustanovitelj solnogra\xc5\xa1ke \xc5\xa1kofije, prvi na Slovenskem vero \xc5\xa1iril, torej ima tam le njihova \xc5\xa1kofija pravico do oznanjevanja vere. Nato je pri\xc5\xa1el Grk, njihove pravice teptal, ma\xc5\xa1eval v barbarskem jeziku, krivo vero \xc5\xa1iril, na koncu so frankovski duhovniki morali pobegniti. Metod vidi, da je pri\xc5\xa1el med sovra\xc5\xbenike. A se je hrabro zagovarjal. Najprej je dokazal, da je slovensko podro\xc4\x8dje v rokah pape\xc5\xbea, ki odlo\xc4\x8da, kdo bo tam deloval. Ma\xc5\xa1uje v sloven\xc5\xa1\xc4\x8dini, a naj narod razume zakaj se gre. On ni Grk, on je Slovenec. Sloven\xc5\xa1\xc4\x8dina je lep jezik, oni ga ne poznajo, ne morejo soditi o njem. Poka\xc5\xbee tudi pape\xc5\xbeevo pismo, kjer mu dovoljuje uporabo sloven\xc5\xa1\xc4\x8dine in ga naziva za \xc5\xa1kofa. Njegovi nasprotniki \xc4\x8dutijo, da je vse, kar je Metod povedal, resnica. Ostanejo jim le \xc5\xa1e slabo utemeljeni argumenti: de\xc5\xbeela ni ve\xc4\x8d pape\xc5\xbeeva, pismo so gotovo z zvija\xc4\x8do dobili. Prestolonaslednik Karlman odlo\xc4\x8di, da mora razsoditi kralj. Medtem Metoda zaprejo v samostan, Strahomer, zdaj Gorazd, gre z njim._NEWLINE_Pogosto ga je obiskoval tudi Hinkmar, laonski \xc5\xa1kof, del Karlmanovega spremstva. Metodu je povedal o stra\xc5\xa1ni usodi Rastislavovi, ki so mu izdrli o\xc4\x8di ta vest po svojih u\xc4\x8dencih po\xc5\xa1lje med Slovene. Pri u\xc4\x8ditelju se zglasi tudi Svetopolk. Metod mu pove, kaj je storil z izdajo strica. Svetopolk naj pobegne od Nemcev in brani domovino. S pobratimom Zemi\xc5\xbeiznom se domenita, da bodo pobegnili z zvija\xc4\x8do. Medtem je Metod ugotovil resni\xc4\x8dni vzrok Hinkmarjevih obiskov. \xc5\xa0kof se je s samoljubnimi dejanji zameril kralju in pape\xc5\xbeu. \xc4\x8ce Metod \xc5\xbee no\xc4\x8de za Franke delati, naj se vsaj v Rimu zanj potegne in svoboden bo. A Metodu je sodelovanje s takim samoljubne\xc5\xbeem pod \xc4\x8dastjo, zato pomo\xc4\x8d zavrne, tako izgubi \xc5\xa1e zadnjega zaveznika._NEWLINE_Medtem Zemi\xc5\xbeizen prijaha do Velegrada. Tam zdaj vlada sve\xc4\x8denik Slavomir, brat Svetopolka. Zemi\xc5\xbeizen mu pojasni vso zgodbo, sem sta pripeljala frankovsko vojsko pod pretvezo, da bodo zavzeli slovenske zemlje, vojake bosta v smrt peljala. Zadnje dvome o svoji po\xc5\xa1tenosti razblini z Metodovim pismom. Frankovska vojska pod Svetopolkovim vodstvom se medtem bli\xc5\xbea slovenski zemlji. Ko se Zemi\xc5\xbeizen vrne, se jim zla\xc5\xbee, da je vse pripravil za \xc4\x8dim hitrej\xc5\xa1o zmago Frankov. Le Svetopolku pove resnico, skupaj odideta k slovenskim vojakom, delu frankovske vojske. Dogovorijo se, da bodo skupaj z Slavomirovimi mo\xc5\xbemi napadli Franke. Zjutraj se kmalu za\xc4\x8dne boj, na pomo\xc4\x8d pridejo tudi Slavomirovi mo\xc5\xbeje, razbijejo nem\xc5\xa1ko vojsko. Sledijo pogajanja po bitki. Po nadaljnjih spopadih Franki kon\xc4\x8dno predlagajo mir. Moravski Sloveni dobijo neodvisnost, a morajo frankovske naselbine in duhovnike na miru pustiti. Omejili so tudi Metodovo delovanje._NEWLINE_Dogajanje se preseli v Ptuj. Po smrti kneza Koclja ga vodi njegov ne\xc4\x8dak Braslav. Ni preve\xc4\x8d priljubljen, skrbi le za svojo zabavo in prijateljuje s Franki. V mestu se zbirajo mno\xc5\xbeice, da bi proslavile njun prihod, Braslav je ukazal, naj pridejo. Prideta Svetopolk in Metod, ljudje se gnetejo, da bi ju videli. Prispeta do cerkve, ki so jo na hitro zgradili in posvetili Franki, tu zdaj ma\xc5\xa1uje Rihbald. A Metod se mu ne bo ma\xc5\xa1\xc4\x8deval, saj Jezus u\xc4\x8di druga\xc4\x8de. Tedaj se iz mno\xc5\xbeice sli\xc5\xa1i krik Strahomer. To je Grimislava. A Gorazd gre s sklonjeno glavo v cerkev._NEWLINE_Grimislava zdaj \xc5\xbeivi z babico in bratom Moti\xc5\xbeirom na Ptuju. Prepoznala sta se, ker je babica obema dala polovico zlatega obro\xc4\x8da na nogo. Babica pripoveduje, kako jo je njen mo\xc5\xbe, Ober Obo, ugrabil in odnesel v svoj grad. Tam je rodila Grimislavino mater Vol\xc4\x8dico. Obo je kmalu umrl, babica je zbe\xc5\xbeala nazaj domov. Tam so se bali ogrskega deteta, zato jih je le z gro\xc5\xbenjo, da zna \xc4\x8darati, prepri\xc4\x8dala, da je lahko ostala pri njih. Kasneje se je Vol\xc4\x8dica poro\xc4\x8dila z lovcem Lobodo, ki pa z njo ni bil prijazen. Kmalu je umrla, Grimislavinega brata je s seboj vzel o\xc4\x8de, Grimislava je ostala pri babici.'